stanford-oval/wikipedia huggingface dataset:
Exireuil

| Exireuil |
| --- | --- |
 Talvinen vesiputous Exireuil’ssä
 Exireuil
 Koordinaatit: 46°26′03″N, 00°11′26″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Niort
Pinta-ala:  
 – Kokonaispinta-ala:  21,1 km²
Väkiluku (2016):  1 585
 – Väestötiheys:  75,3 as./km²
Postinumero:  79400
Infobox OKVirheellinen NIMI-arvo: 
Exireuil on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 21,1 neliökilometriä ja siellä on arviolta 1 585 asukasta (vuonna 2016).
Maatalousvaltainen kunta sijaitsee aivan Saint-Maixent-l’Écolen kaupungin koillispuolella.
Aiheesta muualla

Kuvia tai muita tiedostoja aiheesta Exireuil Wikimedia Commonsissa
Elijah Muhammad

| Elijah Muhammad |
| --- | --- |
 Elijah Mohammed vuonna 1964.
Henkilötiedot
Muut nimet:  Elijah Muhammad oik. Elijah Poole
Syntynyt: 7. lokakuuta 1897 Sandersville, Georgia
Kuollut: 25. helmikuuta 1975 (77 vuotta)
Kansalaisuus:  Yhdysvallat
Titteli:  Nation of Islam -järjestön johtaja (1934–1975).
Elijah Muhammad (oik. Elijah Poole 7. lokakuuta 1897, Sandersville, Georgia – 25. helmikuuta 1975 Chicago, Illinois) oli Nation of Islam -järjestön johtaja vuodesta 1934 aina kuolemaansa vuoteen 1975 asti.
Elämä

Elijah Muhammad, syntymänimeltään Elijah Poole, syntyi Georgian osavaltiossa 13 lapsen vuokraviljelijäperheeseen. Hänen isänsä oli Willie Poole, Sr. (1868–1942) ja hänen äitinsä Mariah Hall (1873–1958). 16-vuotiaana hän jätti kodin ja lähti matkustamaan ympäri Yhdysvaltoja. Vuonna 1917 hän meni naimisiin Clara Evansin (myöhemmin Äiti Clara Muhammed) kanssa. Vuonna 1923 hän asettui asumaan Detroitiin, missä hän työskenteli autotehtaassa.
Muhammad tutustui 1930-luvun alussa  Wallace Fard Muhammadiin. Fard Muhammad oli tuolloin jo perustanut Temple of Islam -järjestön Detroitissa.
Muhammad määrättiin lähtemään Detroitista 26. toukokuuta 1931. Hän lähti kaupungista ja katosi vuonna 1934. Hän ryhtyi käyttämään Fardilta saamaansa nimeä Elijah Muhammad ja nousi Nation of Islam -järjestön johtajaksi. Vuonna 1942 Muhammad pidätettiin Washingtonissa, muun muassa siksi, että hän oli kehottanut NOI:n jäseniä välttämään asepalvelusta sodan aikana. Muhammad joutui vankilaan neljäksi vuodeksi.
Hänet on haudattu Illinoisin Thorntoniin. Elijah Muhammadin kuoleman jälkeen hänen poikansa Warith Deen Muhammed nousi Nation of Islam -järjestön johtajaksi.
1990-luvun alussa Elijah Muhammadin mukaan nimettiin katu Elijah Muhammad Boulevard Detroitissa.
Perhe

Muhammadin poika Jabir Herbert Muhammad toimi nyrkkeilijä Muhammad Alin managerina vuosina 1965–1991 ja Muhammadin lapsenlapsi, Ozier Muhammed, on The New York Times -lehden valokuvaaja ja Pulitzer-palkinnon saaja.
Erison Hurtault

| Erison George Hurtault> Henkilötiedot |
| --- | --- |
Syntynyt: 29. joulukuuta 1984 Edison, New Jersey, Yhdysvallat 
Kansalaisuus:  Dominica 
Uran tiedot
Pituus:  1.78 m
Laji:  yleisurheilu
Saavutukset
Ennätykset:  400 metrin juoksu  45.40 (2007)
 Tietolaatikko päivitetty 25.8.2016 
Erison Hurtault (s. 29. joulukuuta 1984) on Dominicaa edustava, mutta Yhdysvalloissa syntynyt ja asuva pikajuoksija, joka on erikoistunut 400 metrin juoksuun.
Hän on osallistunut kaksiin olympialaisiin: Pekingin olympialaisiin vuonna 2008 ja myöhemmin Lontoon olympialaisiin vuonna 2012 jääden molemmilla kerroilla alkueriin. Hän on osallistunut myös Berliinin MM-kisoihin 2009 ja Daegun MM-kisoihin 2011.
Ennätykset

Erison Hurtaultin ennätykset
Ennätykset > Ulkoradat

100 metriä - 10.85  (tuuli -2,4 m/s) 6. syyskuuta 2009, Rieti
400 metriä - 45.40  9. kesäkuuta 2007 Sacramento
Ennätykset > Sisäradat

400 metriä - 46.43  25. helmikuuta 2007, New York (Armory)
Sukiminen

Sukiminen eli suinti on turkin harjaamista tai silittämistä tai turkin tarkkaa tutkimista sormin. Monet eläimet sukivat toisiaan. Myös ihmiset sukivat eläimiä, toisia ihmisiä ja itseäänkin, esimerkiksi kammatessaan.
Linnut sukivat itseään rasvatakseen ja asetellakseen höyhenpukunsa vedenpitäviksi.
Apinoiden sukimisella tarkoitetaan turkin tarkkaa sormeilua, hellävaraista nyppimistä ja kaivelua. Apinat etsivät sukimalla sekä kuollutta ihoa että syöpäläisiä syödäkseen. Ennen kaikkea sukiminen on kuitenkin sosiaalinen toimitus. Useammin laumahierarkiassa alempiarvoiset sukivat ylempiarvoisia kuin toisin päin.
Eläinlääketiede

Eläinlääkäri poistamassa tikkejä kissan naamasta.
Eläinlääketiede on lääketieteen haara, jonka alaan kuuluvat eläinten, erityisesti tuotanto- ja seuraeläinten, sairauksien hoito ja ehkäisy sekä eläinkunnasta saatavien elintarvikkeiden valvonta. Yleislääketieteen kannalta eläinlääketieteen tärkeimpiä tutkimuskohteita ovat vertaileva lääketiede ja eläimistä ihmisiin tarttuvien sairauksien eli zoonoosien torjunta sekä elintarvikehygienia.
Eläinlääketieteen alkamista ei voida määrittää. Niin kauan kuin ihminen on pitänyt kotieläimiä, on varmaankin niiden tapaturmia hoidettu, loisia häädetty ja on annettu synnytysavustusta. Anatomia on tunnettu pitkään melko hyvin, onhan eläimiä teurastettu kivikaudesta lähtien.
Elintarviketuotannon ja hevostenkäytön turvaamiseksi eläinlääketiedettä on opetettu jo muinaisessa Egyptissä, Kreikassa ja Kiinassa. Vanhimmat eurooppalaiset eläinlääketieteelliset tiedekunnat ovat 250 vuotta vanhoja. Eläinlääketieteessä keskityttiin pitkään maatalouden hyötyeläinten hoitamiseen ja niiden kautta elintarvikehygieniaan. Vasta muutaman kymmenen vuoden ajan lemmikki- ja harraste-eläinten hoito on lisääntynyt voimakkaasti. Nykyaikaisilla vastaanotoilla on käytössä röntgen- ja ultraäänilaitteita, tehdään säännöllisesti leikkauksia, tutkitaan näytteitä ja hoidetaan eläimiä hyvin monipuolisesti.
Eläinlääketiede Suomessa

Eläinlääketieteen opetusta ei Suomessa ole ollut kuin vasta muutaman kymmenen vuoden ajan. Ennen omaa eläinlääketieteellistä koulutusta eläinlääkäriksi opiskeltiin ulkomailla, erityisesti Saksassa, Ruotsissa ja Virossa. Eläinlääketieteellinen korkeakoulu perustettiin vuonna 1945, mutta tutkintoa ei vielä tuolloin voinut suorittaa kokonaisuudessaan Suomessa, vaan yleisopintojen jälkeen kliiniset opiskelut suoritettiin yleensä Tukholmassa tai Oslossa. Vuonna 1962 eläinlääketieteen opintonsa aloittaneet olivat ensimmäiset kokonaan Suomessa opiskelunsa suorittaneet eläinlääketieteen lisensiaatit. Eläinlääketieteellinen korkeakoulu liitettiin Helsingin yliopistoon vuonna 1995 ja on nykyisin yksi sen tiedekunnista: eläinlääketieteellinen tiedekunta.
Eläinlääketieteellinen tiedekunta vastaa eläinlääkärikoulutuksesta Suomessa. Tiedekunnan tehtäviä ovat laadukas ja korkeatasoinen eläinlääketieteellinen tutkimus sekä eläinlääketieteen perusopetus sekä jatko- ja täydennyskoulutus. Tiedekunta toimii eläinlääketieteen tärkeimpänä asiantuntijana Suomessa niin tutkimuksen kuin alan opetuksenkin saralla. Koska eläinlääketiede on laaja-alainen tieteenala, on myös tutkimustoiminta painottunut moneen eri tutkimuskohteeseen: elintarviketurvallisuus ja ihmisen terveys, eläinten terveys ja hyvinvointi, sekä mikrobien vuorovaikutus ja elimistön reagointi erilaisiin haasteisiin.
Suomessa voi perusopintojen jälkeen myös erikoistua eläinlääketieteen eri aloille. Ammatillisena jatkotutkintona voi suorittaa erikoiseläinlääkärin tutkinnon. Laillistettu eläinlääkäri voi erikoistua elintarviketuotannon hygieniaan, hevossairauksiin, pieneläinsairauksiin, tarttuviin eläintauteihin, tuotantoeläinten terveyden- ja sairaudenhoitoon sekä ympäristöterveydenhuoltoon.
Valmistuneiden yleisimpiä ammattinimikkeitä työelämässä ovat eläinlääkäri, klinikkaeläinlääkäri, kaupungineläinlääkäri, kunnaneläinlääkäri ja valvontaeläinlääkäri. Työpaikat ovat tavallisimmin kunnissa ja yrityksissä.
Puolustusvoimissa toimi 1990-luvulle asti Eläinlääkintäkoulu (ElLääkK).
Aiheesta muualla

Eläinlääketieteellinen tiedekunta
Wikimedia Commonsissa on kuvia tai muita tiedostoja aiheesta .
Ewo

| Ewo |
| --- | --- |
 Ewo
 Koordinaatit: 0°52′S, 14°49′E 
Valtio:   Kongon tasavalta
Alue:  Cuvette Ouest
Väkiluku (2012):  9 062
Aikavyöhyke:  UTC+1
Infobox OKVirheellinen NIMI-arvo: 
Ewo on Kongon tasavallassa sijaitseva kylä, joka toimii Cuvette Ouestin maakunnan hallinnollisena keskuksena. Siellä asui 9062 ihmistä vuonna 2012. Ewon Kaupungissa palvelee myös Ewon lentoasema.
Historia > Lähihistoria

Vuonna 2012 Ewo valittiin Kongon tasavallan 51. itsenäisyyspäivän juhlapaikaksi. Hallinto hyödynsi tapahtumaa alueen kehittämiseen. Juhlan yhteydessä alueella otettiin käyttöön uusi lentokenttä, rakennettiin uusia teitä ja asuinrakennuksia ja sähköistettiin osa kaupungista.
Joulukuussa 2017 Ewoon iski pyörremyrsky, joka aiheutti mittavia tuhoja ja jonka takia monet perheet menettivät kotinsa.
Nähtävyykdet

Ewo on tunnettu Stade d'Ewon stadionista.
Käännös suomeksi
Ewingin sarkooma

Ewingin sarkooma sääriluussa.
Ewingin sarkooma on luusyöpä, jota esiintyy pääasiassa lapsilla, nuorilla ja nuorilla aikuisilla. Se on harvinainen alle 5-vuotiailla ja yli 30-vuotiailla.
Ewingin sarkooman kuvasi ensimmäisenä yhdysvaltalainen James Ewing. Kasvain kehittyy useimmiten reisi-, sääri-, olka- tai pohjeluuhun. Tavallisia oireita ovat kipu ja turvotus. Myös kuumetta saattaa ilmetä. Sairaus on yleisempi miespuolisilla henkilöillä, ja riski on suurempi murrosiässä, jolloin luut kasvavat nopeasti.
Ewingin sarkooman on havaittu olevan epätavallinen afroamerikkalaisilla, afrikkalaisilla ja kiinalaisilla lapsilla. Vaikka kasvain ei ole yleinen, sen esiintyvyys on hieman suurempi pojilla kuin tytöillä. Sairauden syy on tuntematon, mutta jollain tapaa sen kehittyminen murrosiässä kytkeytyy kasvupyrähdykseen.
Nykyisin Ewingin sarkooman tavallisimmissa hoito-ohjelmissa käytettävät solunsalpaajat ovat vinkristiini, doksorubisiini, ifosfamidi, syklofosfamidi, etoposidi ja osin daktinomysiini.
Ennuste

Ewingin sarkooman ennuste on hyvin yksilöllinen ja riippuu muiden tekijöiden ohessa syövän levinneisyydestä. Leikkaushoidolla ja kemoterapialla 5-vuotiseloonjäämisennuste on noin 74 %.
Aiheesta muualla

Kyoto Encyclopedia of Genes and Genomes (KEGG): Ewing sarcoma (englanniksi)
Mayo Clinic: Ewing sarcoma (englanniksi)
Existential Chaos

| Existential Chaos Arkaik |
| --- | --- | --- |

Studioalbumin tiedot
 Julkaistu: 1. huhtikuuta 2007
 Tyylilaji: tekninen death metal
 Kesto: 37.08
 Levy-yhtiö: Pending Records
Arkaikin muut julkaisut
| The Divine Manifestation (EP) 2006 | Existential Chaos 2007 | Reflections Within Dissonance 2010 |
Existential Chaos on yhdysvaltalaisen teknisen death metal -yhtyeen Arkaikin esikoisalbumi. Se julkaistiin vuonna 2007 levymerkillä Pending Records.
Kappaleet

The Last Affirmation – 3.13
Deadlights – 3.26
Womb of Perception – 4.10
The Divine Manifestation – 3.11
A Burning Enigma – 4.16
Obscured Luminosity – 3.05
To Observe Death from a Distance – 3.20
Elegy of the Disillusioned – 12.27
Aiheesta muualla

Existential Chaos Discogsissa. (englanniksi)
Albumi Existential Chaos Encyclopaedia Metallum -sivustolla (englanniksi)
Essingeleden

Essingeleden etelään päin katsottuna Nybodahöjdeniltä
Essingeleden vuonna 2011
Essingeleden on moottoritie joka alkaa Solnasta ja kulkee Tukholman keskustan länsipuolitse. Se on osa E4-eurooppatietä. Essingeleden on Ruotsin liikennöidyin tie: päivittäin tietä käyttää 150 000 kulkuneuvoa.
Solnan jälkeen moottoritie kulkee Kungsholmenin läpi, Lilla ja Stora Essingen -saarien yli Gröndalin, Aspuddenin ja Liljeholmenin kautta Västbergaan. Essingeledeniin kuuluu kaksi siltaa: 400 metriä pitkä Gröndalin silta (ruots. Gröndalsbron) ja 470 metriä pitkä Essingensilta (ruots. Essingebron). Se kulkee myös 210 metriä pitkän Fredhällin tunnelin läpi, joka on yksi Euroopan eniten liikennöidyistä tunneleista.
Essingeledenin läntinen puoli avattiin liikenteelle 21. elokuuta 1966. Kumpikin puoli avattiin liikenteelle 3. syyskuuta 1967, kun Ruotsi otti käyttöön oikeanpuoleisen liikenteen.
Essingeledeniltä alkava Södra Länken muodostaa sen kanssa Tukholman eteläosaa kiertävän kehätien.
Aiheesta muualla

Kuvia tai muita tiedostoja aiheesta Essingeleden Wikimedia Commonsissa
Fredhällstunneln vuonna 2008
Djamel Abdoun

| 0 | 1 | 2 |
| --- | --- | --- |

Henkilötiedot
Syntymäaika: 14. helmikuuta 1986 (ikä 38)
Syntymäpaikka: Montreuil, Ranska
Pelipaikka: keskikenttä
Pituus: 180 senttimetriä
Seura
Seura:  Nottingham Forest
Pelinumero: 39
Junioriseurat
2002–2003 2003–2004:  Paris Saint-Germain  Ajaccio
Seurat
| Vuodet | Seura | O (M) |
| 2004–2008 2007 2007–2008 2008–2010 2010–2011 2011–2013 2013– |  Ajaccio →  Manchester City →  Sedan  Nantes   Kavala  Olympiakos  Nottingham Forest | 13 (2) 0 (0) 33 (5) 50 (3) 26 (3) 50 (9) 22 (1) |
Maajoukkue
| 2003–2004 2004–2005 2005–2006 2009– |  Ranska U-17  Ranska U-18  Ranska U-20  Algeria | 4 (0) 13 (2) 8 (0) 11 (0) |
 Seurajoukkueuran tilastot kattavat vain kansalliset sarjat, päivitetty 22. kesäkuuta 2014.  Maajoukkueuran tilastot päivitetty 10. lokakuuta 2010.
Djamel Abdoun (arab. جميل عبدون‎‎, s. 14. helmikuuta 1986 Montreuil, Ranska) on algerialainen jalkapalloilija. Keskikentällä pelaava Abdoun edustaa Englannin mestaruussarjassa Nottingham Forestia.
Seurajoukkueura

Abdoun aloitti jalkapallon Paris Saint-Germainin junioreissa 16-vuotiaana, jolloin häntä pidettiin lupaavana keskikenttäpelaajana. Hän ei kuitenkaan täyttänyt lupauksia ja siirtyi vuodeksi Ajaccion junioriseuraan, josta hänet nostettiin edustukseen kauden  2003-2004 lopulla.
Ensimmäisen ottelunsa Abdoun pelasi vanhaa kasvattajaseuraansa PSG:tä vastaan kymmenen minuuttia tultuaan vaihdosta kentälle 20. maaliskuuta 2004. PSG voitti ottelun 1-0. Abdounin peliaika jäi kuitenkin vähäiseksi pelattuaan parhaimmillaan seitsemän ottelua Ligue 1:ssä kaudella 2005-2006, jonka päätteeksi seura putosi sarjatasoa alemmaksi.
Kaudella 2006-2007 Abdoun siirtyi tammikuussa 2007 loppukaudeksi lainalle  Manchester Cityyn Ajacciosta. Hän pelasi koko lainan aikana vain yhden ottelun tultuaan vaihdosta kentälle 28. tammikuuta 2007 FA Cupin ottelussa Southamptonia vastaan.
Abdoun vietti myös kauden 2007-2008 lainalla, tällä kertaa Ligue 2:ssa pelanneessa Sedanissa, jossa hän nousi joukkueen avainpelaajaksi pelattuaan 33 ottelua Ligue 2:ssa. Tämä herätti myös kiinnostusta muissa ranskalaisseuroissa ja Abdoun siirtyi Ajacciosta Nantesiin vuonna 2008.
Abdounin kausi kuitenkin alkoi loukkaantumisen merkeissä, kun hän ehti pelata kolme sarjaottelua ennen loukkaantumistaan elokuussa 2008. Abdoun lopulta palasi takaisin pelikentille joulukuussa 2008 ja pelasi lopulta kauden aikana yhteensä 22 sarjaottelua Ligue 1:ssä. Nantes kuitenkin putosi kauden päätteeksi sarjatasoa alemmaksi, siitä huolimatta Abdoun on pysynyt joukkueen vakiopelaajana.
Seurajoukkueura > Kreikka

Elokuussa 2010 Abdoun siirtyi Kreikkaan Kavalaan kolmen vuoden sopimuksella. Hän pelasi joukkueessa ensimmäisen ottelunsa 29. elokuuta 2010 sarja-avauksessa, kotiottelussa Arisia vastaan. Ensimmäisen maalinsa Abdoun teki 16. tammikuuta 2011 vierasottelussa Panathinaikosta vastaan. Ottelun aikana hän teki 0–1 johtomaalin ja 2–2 tasoitusmaalin rangaistuspotkusta. Panathinaikos kuitenkin voitti ottelun maalein 4–2. Heti seuraavassa ottelussa Abdoun sai suoran punaisen otettuaan yhteen Iraklisin pelaajan Danin kanssa ottelun 72. minuutin kohdalla.
Elokuun lopulla 2011 Abdoun siirtyi Olympiakosiin kolmen vuoden sopimuksella. Hän pelasi ensimmäisen ottelunsa Olympiakosin paidassa 13. syyskuuta 2011 Mestarien liigan ottelussa Marseillea vastaan. Kreikan pääsarjassa Abdoun puolestaan pelasi ensimmäisen kerran 18. syyskuuta 2011 Xanthia vastaan. Avausmaalinsa Olympiakosin paidassa Abdoun teki 21. joulukuuta 2011 Kreikan cupin ottelussa Pierikosia vastaan.
Maajoukkueura

Abdoun edusti synnyinmaataan Ranskaa nuorten maajoukkueissa alle 17-, 18- ja 20-vuotiaissa. Pelatessaan Ajacciossa hänen joukkuekaverinsa Rafik Saïfi kertoi Abdounille täytyvän päättää ennen 21-vuotissyntymäpäiväänsä edustaako Ranskaa vai Algeriaa, jota Abdoun ei tuolloin tiennyt ja päätti näin kieltäytyä mahdollista Ranskan alle 21-vuotiaiden maajoukkue kutsua. Syksyllä 2009 Abdoun sai tilaisuuden edustaa vanhempiensa kotimaata Algeriaa, kun valmentaja Rabah Saâdane nimesi hänet 14. syyskuuta 2009 Ruandaa vastaan pelattavaan MM-karsintaottelun miehistöön.
Maajoukkueura > Afrikan-mestaruuskisat 2010

Ensimmäisen ottelunsa Abdoun pelasi vuoden 2010 Afrikan kisojen alkulohkon viimeisessä ottelussa Angolaa vastaan 18. tammikuuta 2010, tultuaan vaihdosta kentälle ottelun toisen puoliajan lisäajalla. Toisen kerran hän pääsi kentälle puolivälieräottelussa Norsunluurannikkoa vastaan.
Maajoukkueura > MM-kisat 2010

Abdoun oli mukana myös vuoden 2010 MM-kisoissa, jossa hän pelasi yhdessä ottelussa tultuaan vaihdosta kentälle Algerian toisessa alkulohkon ottelussa Englantia vastaan.
Saavutukset > Maajoukkueessa

Afrikan-mestaruuskilpailut
4. sija: 2010
Saavutukset > Henkilökohtaiset

Ligue 2:n kuukauden pelaaja: tammikuu 2008
Yksityiselämä

Abdounin perhe on kotoisin Akbousta, Algeriasta, jotka muuttivat myöhemmin Ranskaan. Abdoun syntyi Pariisin esikaupunkialueella Montreuilissa, jossa asuu pääosin Algeriasta Ranskaan muuttaneita asukkaita.
Abdoun on naimisissa ja parilla on yksi lapsi Jouhayni (s. 2010).
Aiheesta muualla

Djamel Abdounin profiili LFP:ssä (ranskaksi)
Worldfootball.net (englanniksi)
Algerian joukkue – Jalkapallon AM-kilpailut 2010
1 Ousserir |
2 Bougherra |
3 Belhadj |
4 Yahia |
5 Halliche |
6 Mansouri |
7 Bezzaz |
8 Lemmouchia |
9 Ghezzal |
10 Saïfi |
11 Raho |
12 Babouche |
13 Matmour |
14 al-Aïfaoui |
15 Ziani |
16 Chaouchi |
17 Zaoui |
18 Bouazza |
19 Yebda |
20 Meghni |
21 Ziaya |
22 Abdoun |
23 Zemmamouche |
Valmentaja Saâdane
Algerian joukkue – Jalkapallon MM-kilpailut 2010
1 Gaouaoui |
2 Bougherra |
3 Belhadj |
4 Yahia |
5 Halliche |
6 Mansouri |
7 Boudebouz |
8 Lacen |
9 Ghezzal |
10 Saïfi |
11 Djebbour |
12 Bellaid |
13 Matmour |
14 Medjani |
15 Ziani |
16 Chaouchi |
17 Guedioura |
18 al-Aïfaoui |
19 Yebda |
20 Mesbah |
21 Kadir |
22 Abdoun |
23 M'Bolhi |
Valmentaja Saâdane
Elijärvi

| Elijärvi |
| --- | --- |

Valtiot:  Suomi 
Paikkakunta:  Pöytyä
Koordinaatit:  60°52′46″N, 22°18′12″E
Vesistöalue ja valuma-alueen tietoja
Laskujoki:  Merijoki
Järvinumero:  31.003.1.005 
Mittaustietoja
Pinnankorkeus:  54  m 
Rantaviiva:  20,4 km 
Pinta-ala:  4,95 km² 
Keskisyvyys:  1,42 m 
Suurin syvyys:  2,37 m 
 fiElijärvi 
Elijärvi on Laajoen valuma-alueeseen kuuluva, Yläneellä Pöytyän kunnassa sijaitseva, noin 495 hehtaarin laajuinen järvi. Se sijaitsee noin kaksi kilometriä länteen Yläneen keskustaajamasta. Heti järven eteläpuolelta alkaa Vaskijärven luonnonpuisto ja parin kilometrin päässä sen pohjoispuolella sijaitsee Säkylän Pyhäjärvi.
Luonto

Elijärvessä on kahdeksan saarta, joiden yhteenlaskettu pinta-ala on noin 0,9 hehtaaria. Järveen laskevia suurempia puroja on kolme:  Lahtilanoja, Valastenoja ja Ryjäoja. Elijärven vedet laskevat Kotolahden pohjukasta Merijoen kautta länteen Lampsijärveen ja sieltä Laajokeen. Järvi on rannoiltaan ja valuma-alueeltaan pääasiassa suota ja erilaisia kallioympäristöjä, mutta Elijärveen laskee myös joitakin ojia läheisiltä pelloilta. Elijärveen vetensä laskevia soita ovat muun muassa Vaskijärvenrahkan pohjoisosat ja Valastensuo Vaskijärven luonnonpuistossa sekä Haapasaarensuo järven pohjoisrannalla.
Elijärven veden tila on 2000-luvun alussa ollut melko hyvä ja sen happitilanne on vaihdellut hyvän ja välttävän välillä. Ravinnetaseeltaan järvi katsotaan lievästi eutrofiseksi. Järvestä on koekalastuksissa tavattu kuusi eri kalalajia: ahven, särki, salakka, lahna, hauki ja kiiski. Näistä ahven ja särki ovat muita lajeja huomattavasti runsaampia. Joki- tai täplärapuja ei Elijärvestä ole koeravustuksissa saatu. Planktoneliöstön biomassa ja lajimäärä ovat samankaltaisia muiden vastaavankokoisten metsjärvien kanssa.
Kasvillisuuskartoituksen mukaan Elijärven kasvillisuus on runsasta, ja siinä havaittiin piirteitä korte-, korte-ruoko-, ruoko-, nuottaruoho- ja kaislatyypin järvikasvillisuudesta. Järvellä pesii useita lintulajeja, jotka kuuluvat Suomen vastuulajeihin. Runsas mökkiasutus häiritsee kuitenkin lintujen pesintää, vaikkakin kasvistoltaan ja linnustoltaan arvokkaimmat runsaskasvustoiset lahdet ovat vain vähän ihmistoiminnan vaikutuksen alaisina.
Asutus ja virkistyskäyttö

Järven rannoilla on ollut vapaa-ajan asutusta 1900-luvun alkupuolelta lähtien. Ensimmäiset järven rannalle tehdyt rakennukset ovat olleet kalamajoja, joista vanhin valmistui vuonna 1903.  Varsinaisia kesämökkejä Elijärvelle on rakennettu vasta 1930-luvun alkupuolella. Nykyään loma-asuntoja on valtaosalla järven rantaviivaa. Järven itäpäädyssä, Pihlavanlahden rannalla sijaitsee myös majoitus-, kokous- ja juhlapalveluja tarjoava Yläneen Suviranta.
Aiheesta muualla

Elijärvi (31.003.1.005) Järviwiki. Suomen ympäristökeskus. Viitattu 18.4.2013.
Emmaus-liike

Emmauksen logo
Emmaus-liike on kansainvälinen liike, jonka perusti Ranskassa pappi Abbé Pierre 1949. Liike syntyi sodanjälkeisen jälleenrakennusajan asunnottomuudesta: Abbé Pierre organisoi paperin ja lumpun kierrätystä, jotta asunnottomat voivat itse tehdä työtä omaksi hyväkseen hankkiakseen asuntoja.
Yleistä

Liikkeen periaatteena on puuttua inhimilliseen kärsimykseen ja raivata pois sen syitä: työtä tehdään yhdessä, autetaan toinen toisia ja samalla myös itseä.
Liike on laajentunut maailmanlaajuiseksi, ja työ on saanut eri maissa erilaisia muotoja. Emmaus-yhteisöjä on maailmalla noin 350. Yhteisöt ovat itsenäisiä.
Työntekijät, yhteisöjen asukkaat ja vapaaehtoiset keräävät ja kunnostavat käytettyjä vaatteita ja tavaroita. Lisäksi he kehittävät ja toteuttavat kierrätystä monin tavoin. Tuotteita myydään kirppu­toreilla ja esimerkiksi keräilytuotteita myydään internetissä. Osa tavaroista, esimerkiksi vaatteita lähetetään avustuskohteisiin. Kirpputorien ja kierrätystoiminnan tuotolla avustetaan tarkkaan valittuja kohteita kehitys­maissa.
Liikkeen nimi viittaa toivonsa menettäneiden opetuslasten ja ylös­nousseen Jeesuksen kohtaamiseen Emmauksen tiellä, mistä kerrotaan Luukkaan evankeliumissa. Tästä huolimatta Emmaus on puoluepoliittisesti ja uskonnollisesti sitoutumaton liike, ja siihen kuuluu koko kirjo uskonnottomia ja eri uskontoja sekä poliittisia näkemyksiä edustavia ihmisiä.
Toiminta Suomessa

Vuonna 1964 Suomeen perustettiin Emmaus-järjestö Kehitysmaayhdistys Pääskyt. 1966 perustettiin Emmaus Ystävät, jonka nimi nykyään on Emmaus Helsinki. Nuorin ryhmä on Emmaus Åland. 2006 Suomen Emmaus-ryhmiä yhdistämään perustettiin Emmaus Suomi ry.
Yhdistyksillä on kirpputoritoimintaa, jolla rahoitetaan työtä omilla paikkakunnilla ja ulkomailla. Vaatteiden ja muun tavaran kierrätyksessä liike on ollut edelläkävijöitä Suomessa.
Suomessa toimii seuraavia Emmaus-ryhmiä:
Emmaus Helsinki Mäkelänkatu 54:ssä
Emmaus Jokioinen Jokioisten Minkiönkylässä
Emmaus Aurinkotehdas Turussa Kirkkotie 6-10:ssä
Emmaus Turku Martinkatu 16:ssa
Emmaus Kuopio-Siilinjärvi Savolantiellä Siilinjärvellä
Emmaus Westervik Tallmovägen 18 Tammisaaressa
Emmaus Åland Maarianhaminassa
Kehitysmaayhdistys Pääskyt Mäkelänkatu 54:ssä Helsingissä
Emmaus Helsinki

Emmaus Helsinki tekee kehitysyhteistyötä eri puolilla maailmaa. Kehitysmaassa olevan kumppanin kanssa laaditaan suunnitelma, jossa paikallinen taho vastaa toteutuksesta ja Emmaus osasta rahoitusta. Emmaus Helsinki tukee lähinnä vaateavulla myös mm. kotimaan ja lähialueiden asunnottomia ja toimittaa yhdessä Emmaus Westervikin kanssa vaateapua Puolan Emmaus-ryhmille.
Emmaus Helsingin kehitysyhteistyökumppaneita ovat Yayasan Penghiburin lastenkoti Indonesiassa, Cuna Nazarethin päiväkodit ja kierrätyskeskus Perussa ja Pag-La-Yirin ompelukeskus Burkina Fasossa. Emmaus Helsinki tukee myös Kansainvälisen Emmauksen solidaarisuushankkeita ja erityisesti Nokoué-järven vesiprojektia Beninissä.
Emmaus Helsinki rahoittaa toimintansa kahden kirpputorin tuotolla. Vallilassa ja Lauttasaaressa sijaitsevat kirpputorit toimivat pääasiassa vapaaehtoisin voimin.
Emmaus Helsinki on aktiivinen jäsen Kepassa ja Kierrätysliikkeessä.